PMIndiaData/PMIndiaSum huggingface dataset:
পেরালিম্পিক্স গেম্সতা শুতর অভানি লেখরানা ব্রোঞ্জ মেদল লৌরকপদা পি.এম.না হরাওবা ফোংদোকখ্রে

তোকিওগী পেরালিম্পিক্স গেম্সতা শুতর অভানি লেখরানা ব্রোঞ্জ মেদল লৌরকপদা প্রধান মন্ত্রী, শ্রী নরেন্দ্র মোদীনা হরাওবা ফোংদোকখ্রে। ত্বীত অমদা, প্রধান মন্ত্রীনা হায়খি; “তোকিও #Paralympics হেন্না ঙান্থোইরক্লি। @AvaniLekharaগী মশান্নদা হেন্না থোইনা নুঙাইবা ফাওজৈ। মহাক্না ব্রোঞ্জ মেদল লৌরকপা অসি য়াম্না নুঙাইজৈ। তুংগী অহেনবা তান্নবা কয়াদা য়াইফ পাউজেল পীজরি।. #Praise4Para”
মন্ত্রীমন্দলনা ভারত অমসুং জোর্দানগী মরক্তা মেনপৱারগী লমদা মতেং পীননবা এম ও য়ু অমা খুৎয়েক পীনবদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং জোর্দানগী মরক্তা মেনপৱারগী লমদা পুন্না থবক তৌমিন্ননবা মেমোরেন্দম ওফ অন্দর্সতেন্দিং (এম ও য়ু) অমা খুৎয়েক পীননবা প্রপোজেল অদু অয়াবা পীখ্রে । এম ও য়ু অসিনা নাকল অনিগী মরক্তা কন্ত্রেক্তচুয়েল এমপ্লোইমেন্তকী এদমিনিস্ত্রেসন্দা বেস্ত প্রেক্তিসশিং প্রমোত তৌনবা পান্দম থম্লি মদুনা জোর্দান্দা লৈরিবা ভারতকী ৱার্করশিংগী প্রোতেক্সন অমসুং ৱেলফেয়র হেঙ্গৎহল্লগনি । এম ও য়ু অসি চহি মঙাগী ওইনা চৎনগনি, জোইন্ত কমিতী অমগী খুত্থাংদা ওতোমেতিক রিন্যুয়েল অমসুং মোনিতরিং মেকানিজম অমা লিংখৎনবগী থৌরাং লৈরে ।
পি.এম.না ওক্তোবর ৫ দ লখনৌদা ‘আজাদি@৭৫ – ন্যু অর্বান ইন্দিয়া: ত্রান্সফোর্মিং অর্বান লেন্দস্কেপ’ কনফরেন্স-কম-এক্সপো হৌদোক্কনি

প্রধান মন্ত্রী শ্রী নরেন্দ্র মোদীনা উত্তর প্রদেশকী লখনৌগী ইন্দিরা গান্ধী প্রাতিস্থানদা ওক্তোবর ৫গী অয়ুক পুং ১০:৩০ তাবা মতমদা ‘আজাদি@৭৫ – ন্যু অর্বান ইন্দিয়া: ত্রান্সফোর্মিং অর্বান লেন্দস্কেপ’ কনফরেন্স-কম-এক্সপো হৌদোক্কনি প্রধান মন্ত্রীনা উত্তর প্রদেশকী জিলা ৭৫দা লৈবা বেনিফিসিয়রী ৭৫,০০০দা প্রধান মন্ত্রী অৱাজ য়োজনা – অর্বান (পি.এম.এ.ৱাই.-য়ু)গী য়ুমশিংগী শো দিজিতেল ওইনা খুৎশিন্নগনি অমসুং উত্তর প্রদেশতা স্কীম অসিগী বেনিফিসিয়রীশিংগা লোয়ননা ভর্চ্যুএল ওইনা ৱারী ৱাতায়সু শাগনি। মহাক্না স্মার্ত সিতীজ মিসন অমসুং অমৃতকী মখাদা উত্তর প্রদেশতা অর্বান দিবেলপমেন্ত প্রোজেক্ত ৭৫ শঙ্গাগনি/উরেপ উয়ুং তমগনি; লখনৌ, কানপুর, বারানসি, প্রয়াগরাজ, গোরাখপুর, ঝান্সি অমসুং ঘাজিয়াবাদ য়াইব শহর তরেৎতা এস.এ.এম.ই.-IIগী মখাদা বস ৭৫ লমথাগনি; ভারত সরকারগী হাউসিং অমসুং অর্বান এফিয়র্স মন্ত্রালয়গী তোঙান-তোঙানবা ফ্লেগশিপ মিসনশিংগী মখাদা প্রোজেক্ত ৭৫ ইমপ্লিমেন্ত তৌবা য়াওরিবা কোফী তেবল বুক অমা ফোঙগনি। মহাক্না এক্সপো অসিদা শাতিবা এগজিবিসন অহুম অদুসু য়েংগনি। প্রধান মন্ত্রীনা লখনৌদা লৈবা বাবাসাহেব ভিমরাও অম্বেদকর য়ুনিভর্সিতী (বি.বি.এ.য়ু.) দা শ্রী অতল বিহারি বাজপায়ী চিয়র অমা শেমগৎপগী মতাংদসু লাউথোক্কনি। থৌরম অদুদা কেন্দ্রগূ ঙাকশেল মন্ত্রী, কেন্দ্রগূ হাউসিং অমসুং অর্বান এফিয়র্সকী মন্ত্রী লোয়ননা উত্তর প্রদেশকী রাজ্যপাল অমসুং মুখ্য মন্ত্রীসু শরুক য়াগনি। কনফরেন্স-কম-এক্সপোগী মতাংদা কনফরেন্স-কম-এক্সপো অসি ‘আজাদি কা অমৃত মহোৎসব’কী শরুক অমা ওইনা ওক্তোবর ৫দগী ৭, ২০২১ ফাওবা হাউসিং অমসুং অর্বান এফিয়র্স মন্ত্রালয়না (এম.ও.ঐচ.য়ু.এ.) শিনবনি। মসিগী থিম অসি উত্তর প্রদেশতা অচৌবা অওনবশিং পুরকপদা অখন্নবা মীৎয়েং থম্বগা লোয়ননা অর্বান লেন্দস্কেপতা অওনবা পুরকপা হায়বা অসিনা ওইরি। রাজ্য/য়ু.তি. পুম্নমক্না কনফরেন্স-কম-এক্সপো অসিদা শরুক য়াগনি, মসিনা মখা তাবা থবক পাইখৎনবা এক্সপরিয়েন্স শিয়র তৌবা, থাজবা পীবা অমসুং মাইকৈ তাকপদা মতেং ওইরগনি। কনফরেন্স-কম-এক্সপো অসিদা মখাদা পীরিবা অসুম্না এগজিবিসন অহুম শারি: (i) ‘ন্যু অর্বান ইন্দিয়া’ হায়না কৌবা এগজিবিসন অসিনা অওনবা পুরক্কদবা অর্বান মিসনশিংগী মাইপাকখিবশিং অমসুং তুংগী প্রোজেক্সনশিং উৎলি। মসিনা হৌখিবা চহি তরেৎ অইদা ফ্লেগশিপ অর্বান মিসনশিংগী মখাদা মাইপাকখিবশিং অমসুং তুংগী প্রোজেক্সনশিং অদু হাইলাইৎ তৌগনি। (ii) ইন্নোভেতিব কনস্ত্রক্সন তেক্নোলোজী ৭৫ কী এগজিবিসন, “ইন্দিয়ন হাউসিং তেক্নোলোজী মেলা’ (আই.ঐচ.তি.এম.) হায়না মিংথোনবা গ্লোবেল হাউসিং তেক্নোলোজী চেলেঞ্জ-ইন্দিয়া (জি.ঐচ.ই.সি.-ইন্দিয়া)না পাঙথোকপা অসিনা লমদম অসিদা দিবেলপ তৌজবা ইন্দিজিনস অমসুং ইন্নোভেতিব কনস্ত্রক্সন তেক্নোলোজীশিং, মচাক-মথুমশিং অমসুং থৌওংশিং উৎকনি। (iii) য়ু.পি.@৭৫কী থিমগা লোয়ননা ফ্লেগশিপ অর্বান মিসন অমসুং তুংগী প্রোজেক্সনশিংগী মখাদা ২০১৭কী মতুংদা উত্তর প্রদেশকী পর্ফোর্মেন্স উৎনবা এগজিবিসন: ত্রান্সফোর্মিং অর্বান লেন্দস্কেপ ইন উত্তর প্রদেশ। এগজিবিসনশিং অসিনা এম.ও.ঐচ.য়ু.এ.গী তোঙান-তোঙানবা ফ্লেগসিপ অর্বান মিসনশিংগী মখাদা হৌজিক ফাওবদা মাইপাকখিবশিং উৎকনি। এগজিবিতশিং অসিগী থিমশিং অসি ক্লিন অর্বান ইন্দিয়া, ৱাতর সেক্যুর সিতীজ, হাউসিং ফোর ওল, ন্যু কন্সত্রক্সব তেক্নোলোজীশিং, স্মার্ত সিতী দিবেলপমেন্ত, সস্তেনেবল মোবিলিতী অমসুং শহরশিংনা হিংনবগী খুদোংচাবশিং পীবা হায়বা অসিনা ওইরি। কনফরেন্স-কম-এক্সপো অসি মীয়ামগীদমক নুমিৎ নিনি – ওক্তোবর ৬তগী ৭ ফাওবা হাংগনি।
প্রধানমন্ত্রীনা দা. এ পি জে অবদুল কলামগী মপোক নুমিত্তা মফমদা শ্রদ্ধাঞ্জলি কৎখ্রে

প্রধানমন্ত্রী শ্রী নরেন্দ্র মোদীনা দা. এ পি জে অবদুল কলামগী মপোক নুমিত্তা মফমদা শ্রদ্ধাঞ্জলি কৎখ্রে। প্রধানমন্ত্রীনা হায়খি, “ঐখোয়গী নুংশিজরবা হান্নগী রাষ্ট্রপতি, দা. এ পি জে অবদুল কলামবু মপোক নুমিৎ অসিদা নীংশিংজরি। মহাক্কী নুংশিহল্লবা মতিক-মঙাল অদুনা মীওই কয়াদা ইথিল পীনবীরি।”
প্রধান মন্ত্রীনা হৌস্তোন্দা লৈরিবা সিখ কমুনিতীগী মীহুৎশিংগা উন্নদুনা ৱারী শান্নখ্রে

প্রধান মন্ত্রী শ্রী নরেন্দ্র মোদীনা ঙসি তেক্সাসকী হৌস্তোন্দা লৈরিবা সিখ কমুনিতীগী মীহুৎশিংগা উন্নদুনা ৱারী শান্নখ্রে। সিখ কমুনিতীগী মীহুৎশিংনা প্রধান মন্ত্রীবু তরাম্না ওকখি। ৱারী শান্নখিবা অদুগী মনুংদা, লৈবাক্কী অমসুং সিখ কমুনিতীগী চাওখৎ থৌরাংগীদমক ভারত সরকারনা লৌরিবা ৱারেপশিং অদুগীদমক কমুনিতীগী মীহুৎশিংনা প্রধান মন্ত্রীবু থগৎপা ফোংদোকখি। প্রধান মন্ত্রীনা ত্বিতরদা হায়খি, “হৌস্তোন্দা ঐহাক্না সিখ কমুনিতীগা উন্নদুনা ৱারী শান্নজরে। ভারতকী চাউখৎ থৌরাংদা মখোয়গী অকনবা পুক্নিংগী ইহুল অদু উরুবদা ঐহাক অপেনবা ফাওই।”
প্রধানমন্ত্রীনা মহাক্কী পেলেস্তাইন, য়ুনাইতেদ অরব ইমিরেতস অমসুং ওমান চৎলমদাইদা পীরম্বা ৱারোল

মখাগী অসি প্রধানমন্ত্রী শ্রী নরেন্দ্র মোদীনা মহাক্কী পেলেস্তাইন, য়ুনাইতেদ অরব ইমিরেতস অমসুং ওমান চৎলমদাইদা পীরম্বা ৱারোল অদুনি । “ঐহাক ফেব্রুৱারি ৯দগী ১২ ফাওবা নাকল অনিগী ওইবা খোংচৎশিংদা পেলেস্তাইন, য়ুনাইতেদ অরব ইমিরেতস অমসুং ওমান চৎলগনি । ইং ২০১৫দগী হৌরগা মঙারকশুবা ওইনা গল্ফ অমসুং ৱেস্ত এসিয়া রিজন্দা চৎপা অসিদা ঐহাক নুঙাইবা ফাওই । মসিগী রিজন অসি ঐখোয়গী এক্সতর্নেল এঙ্গেজমেন্তদা মরুওইবা প্রায়োরিতী অমনি । ফেব্রুৱারি ১০দা জোর্দান ফাওদুনা চৎলবা মতুং, খোংচৎ অসি পেলেস্তাইনদগী হৌগনি । জোর্দান ফাওদুনা চৎপদা কোমথোকপগীদমক ঐহাক্না জোর্দানগী নিংথৌ হিজ মেজেস্তী অব্দুল্লা II বু থাগৎচবা ফোংদোকচরি । ফেব্রুৱারি ৯দা অমান্দা ঐহাক্না মহাক্কা উন্ননবা মীৎয়েং থম্লি । মসিনা ভারতকী মায়কৈদগী পেলেস্তাইনদা চৎপা অহানবা প্রাধানমন্ত্রীগী খোংচৎ ওইরগনি । রাষ্ট্রপতি মোহমদ অব্বাসকা লোননা খন্ন-নৈননবা ঐহাক্না মীৎয়েং থম্লি অমসুং পেলেস্তাইনগী দিবেলপমেন্তকীদমক ঐখোয়গী সপোর্ত অদু হেন্না চেৎশিলহল্লগনি । ফেব্রুৱারি ১০-১১দা ঐহাক য়ুএই চৎকনি । য়ুএই অসি ভেলু ৱাংবা স্ত্রেতেজিক পার্তনর অমনি, মখোয়গা ইকোনোমী, ইনর্জী, হাই তেক্নোলোজী অমসুং সেক্যুরিতী য়াওনা মরুওইবা লমশিংদা ফাস্ত-ত্রেক কোওপরেসন পিনরি । হিজ হাইনেস সৈখ মোহমদ বিন রশিদ অল মাক্তুম, য়ুএইগী ভাইস প্রসিদেন্ত অমসুং প্রাইম মিনিস্তর অমসুং দুবাইগী রুলর অমসুং হিজ হাইনেস সৈখ মোহমদ বিন জায়েদ অল নাহয়ান, অবু ধাবিগী ক্রাউন প্রিন্সকা লোয়ননা চৎথগদবা ঐহাক্কী মীফমশিংদা লমশিং অসিদা খন্ন নৈনগনি । য়ুএইগী লুচিং পুরেলগী বার্তনদা, দুবাইদা পাংথোক্কদৌরিবা ৱার্ল্দ গবর্নমেন্ত সমিৎকী ৬শুবা মীফমদা ঐহাক্না ৱা ঙাংগনি । নুমীৎ অদুমক্তদা, ঐহাক্না মাংজিল থারিবা য়ুএই অমসুং অরব সিইওশিংগা দুবাইদা উন্নগনি । ওমান অসি নক্ননা লৈরিবা মেরিতাইম য়ুম্লোন্নবা অমনি, মখোয়গা অফবা মরিশিং থম্লি । ঐহাক্না হিজ মেজেস্তী ওমানগী সুল্তান অমসুং অতোপ্পা মরুওইবা লুচিংবশিংগা ৱারি শান্নগনি । ঐহাক্না ওমানগী মকোক থোংবা ললোন ইতিক তৌবা মীওইশিংগশু উন্নদুনা ভারতকা লোয়ননা ললোন ইতিক্কী লিঙ্কশিং চাওখৎহন্নবা খন্নগনি । ফেব্রুৱরি ১১-১২দা প্রধানমন্ত্রী ওইনা ঐহাক্কী অহানবা খোংচৎ ওইনা চৎকদবা অসিদা ঐহাক অপেনবা পোকই । ফেব্রুৱারি ১১গী নুমিদাংৱাইরমদা, ঐহাক্না হিজ মেজেস্তী ওমানগী সুল্তানগা উন্নগনি । ঐহাক্না কাউন্সিল ওফ মিনিস্তর্সকী দিপুতী প্রাইম মিনিস্তর ঐছঐছ সায়িদ ফাহদ বিন মহমুদ অল সৈদ অমসুং ইন্তরনেস্নেল রিলেসন্স অমসুং কোওপরেসন এফিয়ার্সকী দিপুতী প্রাইম মিনিস্তর ঐছঐছ সায়িদ অসাদ বিন তারিক অল সৈদকশু উন্নগনি । ঐখোয়না বাইলেতরেল কোওপরেসন নৌহৌনা য়েংশিনগনি অমসুং মখাতানা চেৎশিলহন্নবা খোংথাং লৌখৎকনি । ফেব্রুৱারি ১২দা ঐহাক্না ওমানগী মাংজিল থারিবা ললোন-ইতিক তৌরিবা মীওইশিংগা ভারতকা লোয়ননা ইকোনোমীক অমসুং বিজিনেস লিঙ্কশিং চেৎশিলহন্নবা ৱারি শান্নগনি । ওমান অমসুং য়ুএই অনিমক্তা ময়ুম হোংখ্রবা মশিং য়াম্লবা ভারত মচাশিংগা উন্ননবগী খুদোংচাবা অদু ঐহাক্না ফংলগনি । ভারত মচা মিলিয়ন ৯ হেন্না গল্ফ রিজন্দা থবক তৌরি অমসুং খুন্দা লৈতারি, মদুগী মনুংদা শরুক অহুম থোকপগী অমদি য়ুএই খক্তদা লৈরি । ওমানদা মখোয়না চাওরবা কমুনিতী অমা শেম্লে । খোংচৎ অসিগী খুত্থাংদা নোংচুপ এসিয়া অমসুং গল্ফ রিজনগা লোয়ননা মরুওইবা মরিশিং শেমগৎনবা ঐহাক্না
মন্ত্রীমন্দলনা কম্পেনীজ (সেকেন্দ এমেন্দমেন্ত) বিল, ২০১৯ অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা কম্পেনীজ এক্ত, ২০১৩ এমেন্দ তৌনবা কম্পেনীজ (সেকেন্দ এমেন্দমেন্ত) বিল, ২০১৯ অয়াবা পীখ্রে। বিল অসিনা তৌগদবা থবক তৌবা ঙমদবগী ফিভমদা এক্তকী মখাদা আইন কায়রকপা লৌথোক্কনি। মসিনা লৈবাক অসিদা ক্রিমিনেল জস্তিস সিস্তেম্বু হেন্না চেৎশিলহনবসু ঙম্লগনি। বিল অসিনা আইনবু ঙাক্না চৎলিবা কোর্পোরেৎশিংগীদমক পুন্সী মহিংসু লায়থোকহল্লগনি। মসিগী মমাংদা এক্ত অসিগী তোঙান-তোঙানবা প্রোভিজনশিং ইমপ্লিমেন্ত তৌবদা মায়োক্নরিবা খুদোংচাদবশিং লৌথোক্নবা কম্পেনীজ (এমেন্দমেন্ত) এক্ত, ২০১৫গী মখাদা এক্ত অসিগী প্রোভিজন খরদা এমেন্দ তৌখি।
দা. শ্যামা প্রসাদ মুখর্জীগী মপোক কুমওন লাকপদা প্রধান মন্ত্রীনা মফমদা ইকায় খুম্নখ্রে

প্রধান মন্ত্রী শ্রী নরেন্দ্র মোদীনা ঙসি দা. শ্যামা প্রসাদ মুখর্জীগী মপোক কুমওন লাকপদা মফমদা ইকায় খুম্নবা উৎখ্রে। প্রধান মন্ত্রীনা হায়খি, “দা. শ্যামা প্রসাদ মুখর্জীগী মপোক কুমওন লাকপদা মফমদা ঐহাক্না ইকোক নোন্না খুরুমজরি। দা. মুখর্জীবু অফবা এজুকেস্নিস্ত অমগুম, অঙকপগী মশক ওইরবা এদমিনিস্ত্রেতর অমগুম অমদি ভারতকী নীংতম্বা অমসুং অপুনবা শক্তমগীদমক লান্থেংনখিবা অফাওবা মীশক অমগুম নীংশিংলি।”
প্রধান মন্ত্রীনা গুজরাতকী সরদার সরোবর দামদা পাংথোকপা ‘নমামি নর্মদা’ কুমহৈদা শরুক য়াখ্রে

প্রধান মন্ত্রী শ্রী নরেন্দ্র মোদীনা ঙসি গুজরাতকী কেবারিয়াদা পাংথোকপা ‘নমামি নর্মদা’ কুমহৈদা শরুক য়াখ্রে। কুমহৈ অসি গুজরাত সরকারনা দাম অসিগী ফুল রিজার্বর থাক মীতর ১৩৮.৬৮ অদু য়ৌবা ঙমখিবগীদমক পাংথোকপনি। ২০১৭দা দামগী অৱাংবা হেঙ্গৎখিবা মতুংদগী অহানবা ওইনা ঈশিংগী থাক অসি মসিগী খ্বাইদগী ৱাংবা মতোল অদু সেপ্তেম্বর ১৬কী নুমিদাং ৱাইরম য়ৌবা ঙমখি। প্রধান মন্ত্রীনা গুজরাতকী লাইফ লাইন ওইরিবা নর্মদা তুরেলগী ঈশিংবু তরাম্না ওক্নবা দাম সাইত্তা পুজাসু পাংথোকখি। তুংদা প্রধান মন্ত্রীনা কেবরিয়াদা লৈরিবা খলবানি ইকো-তুরিজম সাইত অমসুং কেক্তস গার্দেন্দা চৎখি। কেবরিয়াগী বত্তরফ্লাই গার্দেন্দা প্রধান মন্ত্রীনা পার্ক মনুংদা কুরাক্না থল্লবা অচৌবা বাস্কেৎ অমা রিলিজ তৌখি। মহাক্না স্তেচু ওফ য়ুনিতীগা থংননবা লৈরিবা এক্তা নর্সরিদসু চৎখি। তুংদা প্রধান মন্ত্রীনা স্তেচু ওফ য়ুনিতী নাকলদা পাংথোকপা মীয়ামগী মীফম অমদা ৱা ঙাংখি। প্রধান মন্ত্রীনা হায়খি, “সরদার সরোবর দামগী ঈশিং ইমায় মীতর ১৩৮গী মথক্তা লৈবা উবদা ঐহাক অপেনবা ফাওই। সরদার সরোবর দাম অসি গুজরাত মীয়ামগী আশাগী মৈরিনি। মসি থবক কন্না শুরিবা লৌমী লাখ কয়ানা খোইদাজবা অমনি।” স্তেচু ওফ য়ুনিতীদা লমকোয়বা লাকপগী চাং অদু স্তেচু ওফ লিবর্তীগা চাংদম্নরদুনা প্রধান মন্ত্রীনা হায়খি, মায়খুম হাংদোকখিবা থা ১১গী মনুংদা, হৌজিক ফাওবদা লমকোয়বা লাখ ২৩ হেনবনা লৈবাক্কী মনুং মপান্দগী ঐখোয়গী সরদার পতেলগী স্তেচু ওফ য়ুনিতী অসি য়েংবা লাকখ্রে। নুমীৎ খুদিংগী চাংচৎ অমদা লমকোয়বা লিশিং নিপাল চামঙানা মফম অসিদা লাক্লি। হৌখিবা থাদা পাংথোকখিবা জম্নাস্তমি নুমীৎতা লমকোয়বা লিশিং ৩৪ হেন্না লাক্তুনা রেকোর্দ থমখি হায়না ইফমদা খংহনবিরে। চহী ১৩৩ শুরবা অমেরিকাগী স্তেচু ওফ লিবর্তী য়েংনবগীদমক নুমীৎ খুদিংগী চাংচৎতা লমকোয়বা লিশিং ১০ লাক্লি অদুবু থা ১১ খক্তমক ঙাইরিবা স্তেচু ওফ য়ুনিতীবু য়েংনবগীদমক নুমীৎ খুদিংগী চাংচৎতা লমকোয়বা লিশিং নিপাল চামঙা লাক্লিবা অসি মশানা অঙকপা অমনি।” স্তেচু ওফ য়ুনিতী অসি লৈবাক অসিগী অহানবা গৃহ মন্ত্রীগী মপোক কুমওন নিংশিংনবগীদমক ২০১৮গী ওক্তোবর ৩১দা মীয়ামগীদমক হাংদোকখি। প্রধান মন্ত্রীনা সরদার পতেলগী মীৎয়েং অদু ফোংদোক্লদুনা মমাং থাদা জম্মু অমসুং কশ্মীরদা সরকারনা লৌখিবা ৱারেপ অদু ভারতকী হান্নগী গৃহ মন্ত্রী সরদার পতেলদগী ইন্সপিরেসন অমনি অমসুং চহী তরাগী খুজিং কয়া লীরবা সমস্যাগী ৱারোইশিন পুরক্নবা হোৎনবা অমনি হায়না মখা তাখি। প্রধান মন্ত্রীনা হায়খি মদুদি, জম্মু-কশ্মীরগী লদাখ অমসুং কারগিলগী মরূপ লাখ কয়াগী ইচং থৌবা তেংবাংনা চাওখৎ থৌরাং অমসুং থাজবগী অনৌবা ইচেল অমা পুরকপদা ঐখোয় মায় পাকপা ঙমগনি হায়না থাজবা থম্লি। “ভারতকী য়ুনিতী অমসুং ভারতকী মকোক থোংনবগীদমক অদোমগী সেবক অসিনা মপুং ফানা হোৎনরি। হৌখিবা নুমীৎ চামনিগী মনুংদা অচৌবা ৱারেপ কয়া অমা অমগী মতুংদা অমা লৌখ্রে অমদি অনৌবা সরকার অসিনা হান্নদগী হেন্না খোংজেল য়াংনা থবক তৌদুনা মমাংদা ফংখিবা অদুদগী হেন্না চাওবা পান্দম ফংলগনি। ”
প্রধান মন্ত্রীনা হায়খ্রে গগনয়ান অসি ২১শুবা চহী চাদা ভারতকীদমক পুৱারী ওইরবা এচিবমেন্ত অমা ওইরগনি

প্রধান মন্ত্রী শ্রী নরেন্দ্র মোদীনা অনৌবা চহী অমসুং অনৌবা চহী তরাগী খুজিংগী মহাক্কী অহানবা মন কী বাত্তা গগনয়ান মিসন খন্নখ্রে। মহাক্না হায়খি মদুদি চহী ২০২২দা ভারতনা নীং তমখিবা চহী ৭৫ মপুং ফাবগী থৌরম পাংথোক্কদৌরিবা অসিদা লৈবাক অসিনা গগনয়ান মিসনগী থোংদা ভারত মচা অমা স্পেসকী খোংচৎ অসিদা য়াওননবগী ৱারেপ অদো মায় পাকহনগদৌরিবনি। মহাক্না হায়খি, “স্পেসক্রাফ মিসন অসি ২১শুবা চহীচা অসিগী ভারতকী ওইনা সাইন্স অমসুং তেক্নোলোজীগী লমদা পুৱারীগী মশক ওইবা মায়পাকপা অমনি। অনৌবা ভারত অসিগী মসি মাইলস্তোন অমা ওইগদৌরিবনি।” প্রধান মন্ত্রীনা মিসনগীদমক এস্ত্রোনোৎ ওইনা খল্লবা ইন্দিয়ান এয়ার ফোর্সকী পাইলোৎ মরিবু থাগৎপা ফোংদোকখি অমসুং মখোয়বু ত্রেনীংগীদমক রসিয়াদা থাগদৌরি। “থৌনা লৈরবা নহা মরি অসি ভারতকী হৈশিংবা, থৌনা লিংজেল অমসুং মংলানগী খুদম্নি। ঐখোয়গী মরূপ মরি অসি য়াম্না থুনা ত্রেনীংগীদমক রসিয়াদা চৎকদৌরিবনি। ঐনা থাজৈ মসি ভারত অমসুং রসিয়াগা মরূপ মপাং ওইবা অমসুং তেংবাংনবগী তাঙ্কক অমসুং ওইগদৌরিবনি।” প্রধান মন্ত্রীনা হায়খি মদুদি মখোয় মফম অদুদা চহী অমা হেন্না ত্রেনীং তৌগদৌরিবনি। মসিগী তুংদা লৈবাক অসিগী নীংজবা অমসুং পামজববু মালংদা পাইহনবগী থবক অদু মখোয়না তৌগদৌরিবনি। মহাক্না হায়খি, “ঙসি গনতন্ত্র নুমীৎকী শেংলবা তঞ্জা অসিদা নহা মরি অমসুং মিসন অসিগা লোয়ননা ভারত অমদি রসিয়াগী বৈজ্ঞানিক অমসুং ইঞ্জিনীয়রশিংবু য়াইফ পাউজেল পীজরি।”
প্রধান মন্ত্রীনা য়ু.পি. সরকারবু ভারত রত্ন দাঃ ভীমরাও মেমোরিএল অমসুং কলচরেল সেন্তরগীদমক থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা উত্তর প্রদেশকী সরকারবু ইকাই খুম্নরবা দাঃ বাবাসাহেব অম্বেদকরগী ৱাখল্লোনবু নহারোলশিংদা খঙহন্নবা হোৎনরিবা অসিবু থাগৎপা ফোংদোকখ্রে। ত্বীত অমদা, প্রধান মন্ত্রীনা হায়, “ভারত রত্ন দাঃ ভীমরাও মেমোরিএল অমসুং কলচরেল সেন্তর, লখনৌ’না ইকাই খুম্নরবা দাঃ বাবাসাহেব অম্বেদকরগী ৱাখল্লোনবু নহারোলশিংদা মখা তানা খঙহল্লগনি। ঐহাক্না উত্তর প্রদেশকী সরকারবু হিরম অসিদা লমজিংদুনা হোৎনরিবা অসিদা থাগৎপা ফোংদোকচরি”।
মালদিব্সকী জুদিসিএল সর্ভিস কম্মিসনগা জুদিসিএল কোওপরেসনগী লমদা এম.ও.য়ু. খুৎয়েক পীনবা মন্ত্রী মন্দলনা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রী মন্দলনা ভারত অমসুং রিপব্লিক ওফ মাল্দিব্সকী জুদিসিএল সর্ভিস কম্মিসনগা অনিগী মরক্তা জুদুসিএল কোওপরেসনগী লমদা মেমোরেন্দম ওফ অন্দরস্তেন্দিং (এম.ও.য়ু.) খুৎয়েক পীনববু অয়াবা পীখ্রে‍। মসিনা ভারতনা অতোপ্পা লৈবাকশিংগা জুদিসিএল কোওপরেসনগী লমদা এম.ও.য়ু. খুৎয়েক পীনবা নিপানলক শুবনি‍। এম.ও.য়ু. অসিনা কোর্ত দিজিতাইজেসনগীদমক ইনফোর্মেসন তেক্নোলোজীকী কান্নবশিং লোক শিন্নবা ফম্পাক অমা পীগনি অমদি লৈবাক অনিমক্কী আই.তি. কম্পেনীশিং অমসুং স্তার্ত-অপশিংগী চাওখৎনবগী মতিং লৈবা হীরম অমসু ওইবা ঙমগনি‍। হৌখিবা চহি খরসিদা ভারত অমসুং মাল্দিব্সকী মরক্তা লৈনরিবা নক্নবা মরী মায়কৈ কয়াদা হেন্না চেৎশিন্নরক্লি‍। চৎন-কাঙলোন অমসুং ৱায়েলগী লমদা তেংবাংনবগী য়ানচে অসি খুৎয়েক পীনখিবগা লোয়ননা লৈবাক অনিগী মরক্তা লৈনরিবা অফবা মরী অসি হেন্না খোঙজেল য়াঙ্খৎহল্লগনি‍। মসিনা লৈবাক অনিগী মরক্তা জুদিসিএল অমসুং লিগেলগী হীরমশিংদা লৌশিং অমসুং তেক্নোলোজী তাথোক তাশিন তৌনবা ঙমহনবতা নত্তনা “নৈবরহুদ ফর্স্ত” পোলিসীগী পান্দমশিংসু খুমাঙ চাওশিলহনগনি‍।
বিহার অমসুং য়ু.পি.দা নোং কন্না চুবদগী অমসুং ব্রজ তাবদগী মী কয়াগী পুন্সি মাংখিবদা প্রধান মন্ত্রীনা অৱাবা ফোংদোকখ্রে

বিহার অমসুং য়ু.পি.গী মফম কয়াদা নোং কন্না চুবনা অমসুং ব্রজ তাবদগী মী কয়াগী পুন্সি মাংখিদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “বিহার অমসুং উত্তর প্রদেশকী জিলা খরদা নোং কন্না চুবদগী অমসুং ব্রজ মশিং খঙদনা তাবদগী মী কয়াগী পুন্সি মাংখিবগী নুংঙাইতবা পাউ তারে। রাজ্য সরকারনা থিন্থদনা রিলিফকী ওইবা থবক কয়া অমা লৌখৎলি। খুদোংথিবা থৌদোক অসিদা লৈখিদ্রবগী ইমুং মনুংগী অৱাবদা ঐহাকসু শরুক য়াজরি।”
মন্ত্রীমন্দলনা স্বদেশ দর্শন স্কিমগী মখাদা চহী ২০১৮-১৯গী মনুংদা সেঙ্কসন তৌখিবা প্রোজেক্ত ১০গীদমক লুপা কোতি ৬২৭.৪০গী ফন্দশিং অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা স্বদেশ দর্শন স্কিমগী মখাদা চহী ২০১৮-১৯গী মনুংদা সেঙ্কসন তৌখিবা প্রোজেক্ত ১০গীদমক লুপা কোতি ৬২৭.৪০গী ফন্দশিং অমসুং অনৌবা প্রোজেক্তশিং সেঙ্কসন তৌনবগীদমক চহী ২০১৯-২০গী ওইনা অহেনবা লুপা কোতি ১৮৫৪.৬৭ অয়াবা পীখ্রে। স্বদেশ দর্শন স্কিমগী মখাদা ভারতপু মালেমগী লমকোইবশিংগী পন্থুংফম অমা ওইহন্নবা সস্তেনেবল অমসুং ইনক্লুসিব ওইবা মওং অমদা তুরিজম মন্ত্রালয়না লৈবাক অসিদা ক্রিতিকেল তুরিজম ইনফ্রাস্ত্রকচর দিবেলপ তৌরি। মসিগী ক্রিতিকেল ইনফ্রাস্ত্রকচরগী প্রোভিজন অসিনা রেভেন্যু জেনরেত তৌরিবা প্রোজেক্তশিংদা লনাইগী সেক্তরনা শেল থাদবা হেঙ্গৎহন্দুনা লমকোইবশিংবু লমকোইবগী হেন্না ফবা এক্সপরিয়েন্স ফংবা ঙম্লগনি অমদি মদুনা লমদমশিং অদুদা লমকোইরকপশিংগী মশিং হেঙ্গৎলগনি, রেভেন্যু অমসুং এমপ্লোইমেন্তদসু গ্রোথ লৈরগনি। য়ুম্ফমঃ ২০১৪-১৫গী বজেৎ লাউথোকখ্রবা মতুংদা তুরিজম মন্ত্রালয়না ২০১৫গী জনুৱারীদা স্বদেশ দর্শন স্কিম (সেন্ত্রেল সেক্তর স্কিম) হৌদোকখি। স্কিম অসিগী মখাদা সর্কুইৎ ১৫বু দিবেলপমেন্তকীদমক মশক খংদোক্লে, মখোয়শিং অদুদি হিমালায়ান সর্কুইৎ, নোর্থ ইস্ত সর্কুইৎ, কৃষ্ণ সর্কুইৎ, বুদ্ধিস্ত সর্কুইৎ অমসুং কোস্তেল সর্কুইৎ, দিজার্ত সর্কুইৎ, ত্রাইবেল সর্কুইৎ, ইকো সর্কুইৎ, ৱাইদলাইফ সর্কুইৎ, রুরেল সর্কুইৎ, স্পিরিচুএল সর্কুইৎ, রামায়না সর্কুইৎ, হেরিতেজ সর্কুইৎ, তির্থনকর সর্কুইৎ অমসুং সুফী সর্কুইৎনি।
মন্ত্রীমন্দলনা ভারত অমসুং ফিনলেন্দগী মরক্তা মপান থংবা সুন্দ্রংবু শান্তি লৈনা শিজিন্ননবগী লমদা পুন্না থবক তৌমিন্ননবা য়ানা ৱারোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ভারত অমসুং ফিনলেন্দগী মরক্তা মপান থংবা সুন্দ্রংবু শান্তি লৈনা শিজিন্ননবগী লমদা পুন্না থবক তৌমিন্ননবা য়ানা ৱারোলদা অয়াবা পীখ্রে। য়ানা ৱারোল অসি ২০১৯গী জনুৱরী ১০দা হান্ননা খুৎয়েক পীনখ্রে। ইম্পেক্ত: খুৎয়েক পীনরবা য়ানা ৱারোল অসিনা পৃথিবীগী রিমোৎ সেন্সিং; সেতেলাইত কম্মুনিকেসন; সেতেলাইত নেভিগেসন; স্পেস সাইন্স অমসুং মপান থংবা সুন্দ্রং এক্সপ্লোর তৌবগী লমদা হেন্না নৌবা রিসর্স এক্তিবিতীশিং অমসুং এপ্লিকেসন পোসিবিলিতীশিং এক্সপ্লোর তৌবদা অহেনবা পাঙ্গল ফংহল্লগনি। ফিনলেন্দগী সরকারগা লোয়ননা পুন্না থবক তৌমিন্নবনা মীওইবা জাতিগী য়াইফনবগীদমক স্পেস তেক্নোলোজীশিংগী এপ্লিকেসনগী লমদা অপুনবা এক্তিবিতী অমা দিবেলপ তৌরগনি। মচা খাইবা ৱাফম: য়ানা ৱারোল অসিনা মখাগী লমশিং অসিদা পুন্না থবক তৌমিন্নবা ঙমহল্লগনি, পৃথিবীগী রিমোৎ সেন্সিং সেতেলাইত কম্মুনিকেসন অমসুং সেতেলাইত বেজ নেভিগেসন স্পেস সাইন্স অমসুং প্লানেতরী এক্সপ্লোরেসন স্পেস ওবজেক্তশিং অমসুং গ্রাউন্দ সিস্তেমগী দিবেলপমেন্ত, তেস্তিং অমসুং ওপরেসন ইন্দিয়ন লোঞ্চ ভেহিকলশিংনা ফিনলেন্দগী স্পেস ওবজেক্তশিং লোঞ্চ তৌবা স্পেস দেতাগী প্রোসেসিং অমসুং য়ুজ স্পেস তেক্নোলোজীশিংদা য়ুমফম ওইবা ইনোবেতিব এপ্লিকেসনশিং অমসুং সোলুসনশিং দিবেলপ তৌবা অমসুং আর্তিফিসিয়েল ইন্তেলিজেন্স শিজিন্নবা অনৌবা স্পেস ওপর্চুনিতীশিং অমসুং দেতা ইকোসিস্তেমশিংদী পুন্না থবক তৌমিন্নবা অমসুং মপান থংবা সুন্দ্রংবু মওং চুম্না শিজিন্নবা ইমপ্লিমেন্তেসন স্ত্রাতেজী অমসুং তার্গেৎশিং: য়ানা ৱারোল অসিগী মখাদা কোওর্দিনেতিং কোওপরেতিব এক্তিবিতীশিংগী পর্পজগীদমক শরুক য়ারিবশিংনা কোওর্দিনেতর অমমম নোমিনেৎ তৌগনি। য়ানা ৱারোল অসি থবক ওইনা ওন্থোকপদা লায়থোকহন্নবা শরুক য়ারিবশিংনা ভারত্তা নত্ত্রগা ফিনলেন্দা নত্ত্রগা ভিদীও কনফরেন্সকী থোংদা উন্নগনি। শরুক য়ারিবশিং নত্রগা মখোয়গী ওথোরিতীশিংগী মথক্তা ইমপ্লিমেন্ত তৌরিবা এজেন্সীশিংনা দরকার লৈরগদি প্রোজেক্ত তিমশিং শেমগৎপা য়াই।
পি.এম.না নিংতম লান্মী ভি.ও. চিদমবরম পিল্লাইবু মহাক্কী মপোক কুমওন্দা নিংশিংখ্রে

প্রধান মন্ত্রী, শ্রী নরেন্দ্র নিংতম লান্মী ভি.ও. চিদমবরম পিল্লাইবু মহাক্কী মপোক কুমওন্দা নিংশিংখ্রে। ত্বীত অমদা, প্রধান মন্ত্রীনা হায়খি; “ভি.ও. চিদমবরম পিল্লাইবু মহাক্কী মপোক কুমওন্দা মহাক্কী থমখিবা মিৎয়েংবু নিংশিংজরি। মহাক্না নিং-তম্বগী খোঙজংদা য়াম্না চাউনা থৌদাং লৌখি। মহাক্না ভারত অসিবু মরোমদোম লেপ্পা ঙমজনবা অমসুং মসিগীদমক মরুওইবা থবক কয়া অমা মরুওইনা পোর্তস অমসুং শিপ্পিং সেক্তরদা কন্না হোৎনবিখি। মহাক্না ঐখোয়বু য়াম্না কন্না পুক্নিং থৌগৎখি”।
প্রধান মন্ত্রী অমসুং অবু ধাবীগী ক্রাউন প্রিন্সকী মরক্তা তেলেফোন্দা ৱারী শানখিবা

প্রধান মন্ত্রী শ্রী নরেন্দ্র মোদীনা ঙসি অবু ধাবীগী ক্রাউন প্রিন্স শৈখ মোহম্মদ বিন জায়েদ অল নাহয়ানগা লোয়ননা তেলেফোন্দা ৱারী শানখ্রে। লুচিংবা অনিমক্না হৌজিক ওইরিবা কোবিদ-১৯ লাইচৎ, মখোয়-মখোয়গী লমদমশিংগী ওইরিবা ফিভম, লোয়ন-লোয়ননা মখোয়গী সরকারশিংনা লৌখৎলিবা খোংথাংশিংদা ই-পাউ অমসুং মীৎয়েং অমনা অমদা পাউদম্নখি। মখোয়না ৱাফম অসিদা য়ানবা পুরকখি মদুদি লাক্কদৌরিবা হপ্তা খরা অসি ভাইরস শন্দোরকপা থিংনবগীদমক মরু ওইগনি অমদি লৈবাক পুম্নমক্না অচেৎপা অমসুং পুন্না হোৎনমিন্নবা মথৌ তাগনি। মসিগী মনুং চন্না মখোয়না লাইচৎ অসিদা খন্ন-নৈন্নবগীদমক হৌখিবা নুমীৎ খরনিদা জি২০ লুচিংবশিংগী মরক্তা ভর্চুয়েল সম্মিৎ অমা শিল-লাংখিববু থাগৎপা ফোংদোকখি। লুচিংবা অনিমক্না নাকল অনিমক্কী লৈনরিবা মরীশিংগী পাঙ্গল অমসুং মপুং ফাবাদা কয়া য়াম্না মরু ওইনা লৌবগে হায়বদা অকনবা ৱাফম থমখি। মখোয়না হৌজিক ওইরিবা ফিভমদা মখোয়গী ওফিসিয়েলশিংগী মরক্তা চাং নাইনা তাথোক-তাশিন তৌবা ঙাক্তুনা থম্বদা য়ানবা পুরকখি, অখন্ননা লোজিস্তিকেল সপ্লাই লাইনশিং মখা চত্থবদা। ক্রাউন প্রিন্সনা প্রধান মন্ত্রীগী মফমদা য়ু.এ.ই.দা লৈরিবা ভারত মচা মিলিয়ন ২ হেনবগী ৱেলফেয়র অমদি মসিগী ইকোনোমীদা থৌদাং য়াবগী মতাংদা থাজবা পীখি। প্রধান মন্ত্রীনা হৌজিক ওইরিবা ফিভম অসিদা মফম অদুদা লৈরিবা ভারত মচাশিংগী হকশেল অমসুং শেফতীদা মহাক মশামক্না পুক্নিং চংবীবগীদমক ক্রাউন প্রিন্সপু থাগৎপা ফোংদোকখি। প্রধান মন্ত্রীনা ক্রাউন প্রিন্স অমসুং রোয়েল ফেমিলী পুম্বগা লোয়ন-লোয়ননা ইমিরাতী নাগরিক পুম্নমক্কী অফবা হকশেলগীদমক য়াইফ পাউজেল পীখি। ক্রাউন প্রিন্সনা য়াইফ পাউজেল অদু তরাম্না ওকখি অমদি মহাক্কী ওইবা য়াইফ পাউজেলসু পীখি।
সংসদকী নিংথম মীফম অহৌবদা প্রধান মন্ত্রীনা মেদিয়াদা পীখিবা ৱারোল

মরুপশিং, খুরুমজরি , নিংথম মীফম অসিদা ময়াম তরাম্না ওকচরি । মসিগী সেসন অসি য়াম্না মরুওইবা অমনি । লৈবাক অসিগী মীয়ামগী অমসুং লৈবাক অসিগী ওইনা কান্নগদবা অমসুং মীয়ামগী ওইনা মরুওইবা থবক ময়াম অমা ঐখোয়না পাংথোকপা ঙমগনি হায়না থাজবাা থম্লি । মসিগী ৱাখল্লোন অসিগা লোয়ননা হাওসকী মেম্বর খুদিংমক্না মাংলোমদা চংশিনগনি হায়না ঐনা থাজবা থম্লি । হীরম কয়াদা খন্ননবা ঐখোয়না থৌরাং তৌদুনা লৈরি । ৱা খন্নবা অদু মনিং তমগদবনি অমসুং অকনবা মওংদা খন্নগদবনি অমসুং শোইদনা পাংথোক্কদবনি । মরৈ য়েৎনবা, খন্নবা অমসুং ৱারি শানবা পাংথোক্কদবনি অমসুং হাওসকী অপীবা মতম হেল্লবা ফাওবা খন্ননবা ঐনা হায়জরি অমসুং মরুওইবা হীরমশিংদা খন্নবশিং মদুগী ৱারোইশিন অমা পুরক্কদবনি । খন্ন-নৈনবশিং অদু মহৈ য়ান্নবা অমসুং ফজনা পাংথোক্নবা হোৎনগদবনি । মে থাদা মীখল মায়োক্নগদৌরিবা রাজনিতি দল খুদিংমক্না মীয়ামগী য়াইফনবা খনদুনা মসিগী মীফম অসি শরুক য়াগদবনি অমসুং মখোয়গী দলগী অপামবশি খক্তগী খল্লোইদবনি । মসিগা লোয়ননা,ময়ামদা ঐগী য়াইফ-পাউজেল পীজরি ।
ত্রাইবল অঙাংশিংগী ম্যুজিকেল বেন্দনা ওক্তোবরগী ৩১দা কেৱাদিয়াদা প্রধান মন্ত্রীগী মমাংদা থৌরম পাংথোক্লগনি

বানস্কন্থা জিলাগী অম্বাজি তাউনগী ত্রাইবল অঙাংশিংগী ম্যুজিকেল বেন্দ অমনা ওক্তোবরগী ৩১দা কেৱাদিয়াদা প্রধান মন্ত্রীগী মমাংদা থৌরম পাংথোক্লগনি। প্রধান মন্ত্রীনা রাস্ত্রিয়া এক্তা দিৱসগী থৌরমদা কেৱাদিয়াদা লাক্লগনি। ম্যুজিকেল বেন্দ অসিনা প্রধান মন্ত্রীগীদমক্তা থৌরম পাংথোকপা অসিনা মসিনা অহানবা নত্তে। ২০২২গী সেপ্তেম্বর ৩০দা প্রধান মন্ত্রীনা গুজরাতকী অম্বাজিদা লাক্তুনা অমসুং লুপা করোর ৭২০০ হেনবা চাউখৎ-থৌরাংগী প্রোজেক্ত কয়া অমা লৈবাক মীয়ামদা কত্থোক্তুনা, উরেপ-উয়ুং তমখিবা অদুদা মীয়ামগী ফংশন অমগীদমক্তা মহাক্না লাকপা মতমদা প্রধান মন্ত্রীবু তরাম্না ওক্লদুনা থৌরম পাংথোকখি। প্রধান মন্ত্রীনা নহা ওইরিবা বেন্দ অসিনা উৎলিবা অসিবু থাগৎপা অমসুং নুঙাইবা ফোংদোকপদা নত্তনা মহাক্না মীয়ামগী ওইবা ফংশন অদুনা হৌদ্রিঙৈগী মমাংদা মখোয়গা হকথেংননা উনদুনা ৱারি-ৱাতাই শানখি। মহাক্কী নহা ওইরিবা মরুপশিং অসিবু পুক্নিং থৌগৎনবা, প্রধান মন্ত্রীনা মখোয়গা লোইননা গ্রুপ ফোতো অমা নম্মিন্নবগীদমক্তা হায়খি। অসিগুম্বা ম্যুজিক্কী লমদা থোইদোক-হেন্দোক্না হৈথোই-শিংথোইরবা, মসিগী ত্রাইবল অঙাংশিং অসিগী ৱারি অসি তম্বদা মতিক য়াম্না চাই। অঙাংশিং অসি মতম অমদা মখোয়গী তঙাইফদনা মথৌ তাবা পোৎলমশিংগীদমক্তা অমসুং লাইরিক-লৈশু তম্নবগী খুদোংচবা অমা ফংনবগীদমক্তা লান্থেংনরকখি। মখোয়শিং অসি অম্বাজি লাইশঙ মনাক্তা অচৎ-অওংশিংদগী নিংদুনা অনম্বা মতমদা লৈরম্মি। অম্বাজিদা লৈবা শ্রী শক্তি সেৱা কেন্দ্র কৌবা লোকেল এন.জি.ও. অমনা অসিগুম্বা অঙাংশিং অসিবু ললাইরিক-লাইশু তমহনবদা নত্তনা মকোয়শিং অসিনা খ্বাইদগী হেন্না হৈথোই-শিংথোইবা ইরমশিং অদুবুসু মশক কঙদোক্নবা মখোয়গা থবক তৌমিন্নখি। ম্যুজিকেল বেন্দ লৈরিবা ত্রাইবল অঙাংশিং অসিসু এন.জি.ও. শ্রী শক্তি সেৱা কেন্দ্রনা তাকপী-তম্বীরকখি। প্রধান মন্ত্রীনা নহা ওইরিবশিং অসিগী পার্ফোর্মেন্স অদুবু অসুক মতিক্কী য়াম্না নুংঙাইবা ফাওখি অমসুং থাগৎপা ফোংদোকখি হায়বদা মহাক্না পুৱারি ওইরবা নুমিৎ রাস্ত্রিয়া এক্তা দিৱসকী থৌরমদা শরুক য়ানবা অমসুং মদুদা মখোয়গী থৌরম অদুবুসু উৎননবা হায়দুনা ওক্তোবরগী ৩১দা কেৱাদিয়া লাক্ননবা হায়দুনা চেবাও পীখি। ওক্তোবরগী ৩১দা, প্রধান মন্ত্রীনা কেৱাদিবাদা লাক্লগনি অমসুং সরদার পতেলগী ১৪৭ শুবা মপোক কুমওনদা ইকাইখুম্নবা উৎলগনি। মহাক্না এক্তা দিৱস পেরেদতা শরুক য়ারগনি অমসুং লাল বহাদুর শাস্ত্রি নেস্নেল একাদেমী ওফ এদমিনিস্ত্রেশনদা ফাউন্দেশন কোর্স চত্থরিবা সিভিল সর্বিস কয়া অমগী ওফিসর ত্রেনীশিংগসু ৱারি-ৱাতাই শানরগনি।